Author: Peter
Company: urad

P r e d k l a d a c i a    s p r á v a

Podľa zákona Národnej rady Slovenskej republiky č. 180/1996 Z. z. Colný zákon v znení neskorších predpisov slobodné colné pásmo zriaďuje vláda nariadením.  Nariadenie vlády Slovenskej republiky je možné pripraviť po predložení žiadosti a doplnení potrebných dokladov. Vzhľadom na to, že spoločnosť Molex Slovakia, a. s. predložila Ministerstvu financií Slovenskej republiky žiadosť o zriadenie slobodného colného pásma a vzhľadom na materiál „Návrh podporných opatrení a úľav pre investíciu firmy Molex“, ktorý vláda Slovenskej republiky schválila uznesením č. 1158 dňa 22. decembra 1999, Ministerstvo financií Slovenskej republiky pripravilo materiál „Návrh na zriadenie slobodného colného pásma pre spoločnosť Molex Slovakia, a. s.“. 

Po schválení uvedeného materiálu a po predložení všetkých potrebných dokladov spoločnosťou Molex Slovakia, a. s. k žiadosti o zriadenie slobodného colného pásma, Ministerstvo financií Slovenskej republiky pripraví a predloží na rokovanie vlády Slovenskej republiky návrh nariadenia vlády Slovenskej republiky, ktorým sa zriadi slobodné colné pásmo pre spoločnosť Molex Slovakia, a. s.

	Materiál bol predložený na medzirezortné pripomienkové konanie. Oslovené ministerstvá si k tomuto materiálu pripomienky neuplatnili. Materiál sa predkladá bez rozporov.